בבוקר חזרתי אל הכיכר. לנין עמד בה וסביבו אוהלים, גדר רשת זמנית גבוהה ודגלים: דגל אוקראינה הצהוב כחול ועוד דגלים שחורים כתומים ודגלים אדומים עם מגל וחרב. על הגדר היה תלוי שלט: NO PASARAN! – סיסמאת הרפובליקנים במלחמת האזרחים בספרד. כששלפתי את המצלמה לצלם את השלט השתלשלו ממנה הסרטים הצהובים-כחולים של המהפכנים מהמיידאן בקייב. טמנתי אותם בכיס, לא היה ניראה לי שמדובר באותם אנשים. נגשתי אל השער בגדר שסביבו הצטופפו כמה עשרות אנשים. הם לא דברו אנגלית והכניסו אותי פנימה כשהזדהיתי כעיתונאי ישראלי.